Am 26. Meaz 1836 hod da behmische Gloshandla Franz Steigerwald a Konzässion fia an Bau vo a Kristoi-Hoiglos und a Dofeglosfabrik bei Zwiesl griagt. Am 19. Septemba im sejm Joa, hoda de Ealaubnis griagt, de Gloshittna no da Kenigin Theräs, da Gmahlin vo Ludwig I. znenna. In da Hoigloshittn is no im sejm Joa broduziat woan, d Oawat in da Dofegloshittn, am Hammafejd gnennt, hod 1837 ogfangt. Nem Fensdaglos homs duat a Uaglos heagstejd.